Recela 36 : Akasaka (gweta)

Recela 36 : Akasaka ~ 赤坂 (JA)

Recela 36 : Akasaka ( niponavon 赤坂 ) tir bar-san-pereafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir bar-san-teveafa ke enk ise va greelt koe Akasaka kaatoer.

 Greelt ke Akasaka 
Recela ke Akasaka ( niponavon 赤坂宿 ) koe re Otowa widava koe Aichi winka tigiyir.

Gweta ke Hiroshige va matcafa yorida nedir. Ba otulara ke 1733, 349 kolna dem 3 gida is 83 yorida koe Akasaka tigiyid

Nakila gu isteon cyrcas aal tolon zo solparsar. Talteon koyasik sielestud isen roneon tresenikya va int bolked ise tori mielcek djuprogebud. Nope bata vartuca, Akasaka tiyir sanef greelt mu jontik koyasik.

 Dere rupec 

 Stragela 

|style="vertical-align: top;"|

|}

Recela 36 : Akasaka (gweta)
Recela 36 : Akasaka  gweta)
Recela 36 : Akasaka (gweta)